CELEX: 22019D1236
Language: mt
Date: 2019-04-11 00:00:00
Title: Deċiżjoni tal-Kumitat Konġunt taż-ŻEE Nru 106/2019 tal-11 ta' April 2019 li temenda l-Anness XIII (Trasport) tal-Ftehim ŻEE [2019/1236]

18.7.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 192/62
               
            
         DEĊIŻJONI TAL-KUMITAT KONĠUNT TAŻ-ŻEE Nru 106/2019
         tal-11 ta' April 2019
         li temenda l-Anness XIII (Trasport) tal-Ftehim ŻEE [2019/1236]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2019/502 tal-Parlament Ewropew u tal-Kunsill tal-25 ta' Marzu 2019 dwar regoli komuni biex tiġi żgurata konnettività bażika fit-trasport bl-ajru fir-rigward tal-ħruġ tar-Renju Unit tal-Gran Brittanja u l-Irlanda ta' Fuq mill-Unjoni (1) jrid jiġi inkorporat fil-Ftehim ŻEE.
                  
               
                     (2)
                  
                  
                     Din id-deċiżjoni tirrigwarda l-inkorporazzjoni, fil-Ftehim ŻEE, ta' miżuri ta' kontinġenza unilaterali tal-UE adottati sabiex jiġi żgurat il-funzjonament tajjeb tas-suq intern f'każ ta' rtirar tar-Renju Unit mill-UE mingħajr ftehim (xenarju ta' ebda ftehim). Il-Ftehim ŻEE mhuwiex imfassal biex jindirizza r-relazzjonijiet bejn l-Istati taż-ŻEE u r-Renju Unit, bħala Stat terz. Għalhekk, l-inkorporazzjoni hija aċċettata fuq bażi eċċezzjonali u bil-kundizzjoni li l-applikazzjoni tal-miżuri ta' kontinġenza tkun limitata għall-perjodu ta' żmien qasir ħafna wara l-irtirar. L-inkorporazzjoni ma tistax tintuża bħala preċedent fil-futur u f'każijiet oħra relatati mal-miżuri tal-UE li jaffettwaw pajjiżi terzi.
                  
               
                     (3)
                  
                  
                     Għalhekk, jenħtieġ li l-Anness XIII tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Dan li ġej jiddaħħal wara l-punt 64c (id-Direttiva tal-Kunsill 96/67/KE) tal-Anness XIII tal-Ftehim ŻEE:
            
               
                           “64d.
                        
                        
                           
                              32019 R 0502: Ir-Regolament (UE) 2019/502 tal-Parlament Ewropew u tal-Kunsill tal-25 ta' Marzu 2019 dwar regoli komuni biex tiġi żgurata konnettività bażika fit-trasport bl-ajru fir-rigward tal-ħruġ tar-Renju Unit tal-Gran Brittanja u l-Irlanda ta' Fuq mill-Unjoni (ĠU L 85I, 27.3.2019, p. 49).
                           Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:
                           
                                       (a)
                                    
                                    
                                       Fir-rigward tal-Istati tal-EFTA, l-Artikolu 4(3) ma għandux japplika.
                                    
                                 
                                       (b)
                                    
                                    
                                       Il-paragrafu li ġej għandu jiżdied mal-Artikolu 15:
                                       
                                          ‘4.   L-Istati tal-EFTA għandhom jipparteċipaw b'mod sħiħ fil-kumitat stabbilit skont il-paragrafu 1 u fi ħdanu għandu jkollhom l-istess drittijiet u obbligi bħall-Istati Membri tal-UE, ħlief id-dritt għall-vot.’”
                                       
                                    
                                 
                     
         
         
            Artikolu 2
            It-test tar-Regolament (UE) 2019/502 bl-Iżlandiż u bin-Norveġiż, li se jiġi ppubblikat fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-11 ta' April 2019, jew fil-jum ta' wara l-aħħar notifika skont l-Artikolu 103(1) tal-Ftehim ŻEE (*1), liema minnhom jiġi l-aħħar.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-11 ta' April 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 85I, 27.3.2019, p. 49.
         
         
            (*1)  Ma huwa indikat l-ebda rekwiżit kostituzzjonali.